
ՈՐՈՇՈՒՄ
	11 հուլիսի 2023 թվականի
	թիվ 93
	քաղ. Մոսկվա



Եվրասիական տնտեսական միության արտաքին տնտեսական գործունեության միասնական ապրանքային անվանացանկին համապատասխան՝ 
հեղուկի օդային հովացուցչի (դրայքուլերի) դասակարգման մասին 

Եվրասիական տնտեսական միության մաքսային օրենսգրքի 22-րդ հոդվածի 1-ին կետի առաջին պարբերությանը համապատասխան՝ Եվրասիական տնտեսական հանձնաժողովի կոլեգիան որոշեց. 
1.	Հեղուկի օդային հովացուցիչը (դրայքուլերը), որը կազմված է իրանից, որում տեղադրված են խողովակաձեւ ջերմափոխանակիչը եւ օդափոխիչը, որը նախատեսված է ջերմափոխանակչի միջով օդափոխիչից (օդափոխիչներից) մղվող շրջակա միջավայրի օդի անցման միջոցով ջերմափոխանակչում հեղուկի հովացման համար, եւ որն արդյունաբերության մեջ կիրառվում է տեխնոլոգիական սարքավորումների հովացման համար, ինչպես նաեւ օդափոխման եւ օդի լավորակման համակարգերում, Արտաքին տնտեսական գործունեության ապրանքային անվանացանկի մեկնաբանման 1-ին եւ 6-րդ հիմնական կանոններին համապատասխան դասակարգվում է Եվրասիական տնտեսական միության արտաքին տնտեսական գործունեության միասնական ապրանքային անվանացանկի 8419 89 ենթադիրքում:   
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

